
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par zemes vienību piekritību valstij un to nostiprināšanu zemesgrāmatā uz valsts vārda Zemkopības ministrijas personā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Zemes pārvaldības likuma 17. panta piektā daļa un pārejas noteikumu 11. punkts.
Meža likuma 4. panta otrā daļa un 44. panta pirmā un otrā daļa.
Likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 2. panta pirmā daļa un 8. panta ceturtā daļa.
Ministru kabineta 2016. gada 29. marta noteikumu Nr. 190 "Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību" (turpmāk – noteikumi Nr. 190) 3.1. un 8.2. apakšpunkts.
1.2. Mērķis
Mērķa apraksts
Ministru kabineta rīkojuma projekts "Par zemes vienību piekritību valstij un to nostiprināšanu zemesgrāmatā uz valsts vārda Zemkopības ministrijas personā" (turpmāk – rīkojuma projekts) paredz kopumā divas rezerves zemes fondā ieskaitītās zemes vienības Siguldas un Valmieras novados saglabāt valsts īpašumā un nodot Zemkopības ministrijas valdījumā Meža likuma 4. panta otrajā daļā noteiktās valsts funkcijas izpildei, tas ir, valsts meža zemes pārvaldīšanai, apsaimniekošanai un aizsardzībai.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Saskaņā ar Zemes pārvaldības likuma 17. panta piekto daļu valstij un vietējām pašvaldībām pēc zemes reformas pabeigšanas piederošo un piekrītošo zemi izvērtē Ministru kabineta noteiktajā kārtībā divu gadu laikā pēc tam, kad Ministru kabinets pieņēma rīkojumu par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās.
Atbilstoši noteikumu Nr. 190 3.1. apakšpunktā noteiktajam Valsts zemes dienests sagatavo un publisko savā tīmekļvietnē (https://www.vzd.gov.lv/lv/rezerves-zemes-fonda-saraksti) sarakstu ar rezerves zemes fondā ieskaitītajām zemes vienībām un zemes vienībām, kas nav izmantotas īpašuma tiesību atjaunošanai, tostarp par kopīpašumā esošajām domājamām daļām, kurām nav noteikta piederība vai piekritība, katrā administratīvajā teritorijā piecu darbdienu laikā pēc noteikumu Nr. 190 spēkā stāšanās par visu to vietējo pašvaldību administratīvajām teritorijām vai novada pašvaldības teritoriālajām vienībām, par kurām Ministru kabineta rīkojums par zemes reformas pabeigšanu izdots līdz šo noteikumu spēkā stāšanās dienai.
Ministru kabinets 2016. gada 28. janvārī pieņēmis rīkojumu Nr. 82 "Par zemes reformas pabeigšanu Mālpils novada lauku apvidū".
Ministru kabinets 2015. gada 9. septembrī pieņēmis rīkojumu Nr. 544 "Par zemes reformas pabeigšanu Naukšēnu novada lauku apvidū".

Ministru kabinetam, pieņemot rīkojumu par zemes reformas pabeigšanu attiecīgajā administratīvajā teritorijā, tiek apliecināts, ka visas konkrētajā teritorijā esošās zemes vienības ir apzinātas un tām noteikts tiesiskais statuss, kā arī visi procesi attiecībā uz personu tiesībām atgūt zemi ir pabeigti.

Zemkopības ministrija noteikumos Nr. 190 noteiktajā kārtībā izvērtēja sarakstā norādītās zemes vienības, kas piekrīt vai pieder valstij un ir ierakstāmas zemesgrāmatā uz valsts vārda Zemkopības ministrijas personā saskaņā ar likumu "Par valsts un pašvaldību zemes īpašuma tiesībām un to nostiprināšanu zemesgrāmatās", un sarakstos izdarīja atzīmi par Mālpils novadā (2021. gada 1. jūlijā, īstenojot administratīvi teritoriālo reformu, Mālpils novads ir iekļauts Siguldas novadā) un Naukšēnu novadā (2021. gada 1. jūlijā, īstenojot administratīvi teritoriālo reformu, Naukšēnu novads ir iekļauts Valmieras novadā) norādītajām zemes vienībām.

Par sarakstā norādītajām valstij piekritīgajām zemes vienībām nepastāv strīds ar citām ministrijām un attiecīgajām pašvaldībām.
Atbilstoši noteikumu Nr. 190 8. punktam Valsts zemes dienestā ir saņemts šo noteikumu 7.1.3. apakšpunktā minētos sarakstus ar ministriju un pašvaldības izdarītajām atzīmēm un savā tīmekļvietnē (https://www.vzd.gov.lv/lv/rezerves-zemes-fonda-saraksti) publicēja izvērtētos gala sarakstus (turpmāk – saraksti):
2017. gada 10. augustā – par Mālpils novadu https://www.vzd.gov.lv/lv/2016-28-janvara-rikojums (2016. gada 28. janvāra rīkojums | Valsts zemes dienests (vzd.gov.lv));
2017. gada 17. jūlijā – par Naukšēnu novadu https://www.vzd.gov.lv/lv/2015-gada-9-septembra-rikojums (2015. gada 9. septembra rīkojums | Valsts zemes dienests (vzd.gov.lv)).

Atbilstoši noteikumu Nr. 190 5. punktam Zemkopības ministrija sadarbībā ar akciju sabiedrību "Latvijas valsts meži" (turpmāk – LVM) izvērtēja sarakstus un informēja:
2017. gada 28. jūnija vēstulē Nr. 4.1-2_05p1_260_17_733 Mālpils novada pašvaldību un 2017. gada 10. februāra vēstulē Nr. 4.1-2_01h9_260_17_154 Naukšēnu novada pašvaldību par to, ka rīkojuma projektā minētās zemes vienības ir piekritīgas valstij.

Valsts zemes dienesta tīmekļvietnē publiskotie saraksti apliecina, ka neviena cita ministrija vai pašvaldība par rīkojuma projektā minētajām zemes vienībām nav izdarījušas atzīmes.

Iepazīstoties ar aktuālajiem datiem Nekustamā īpašuma valsts kadastra informācijas sistēmā (NĪVKIS), LVM konstatēja, ka zemes vienība ar kadastra apzīmējumu 9672 005 0161 atrodas pie Igaunijas Republikas robežas un kā viens no apgrūtinājumiem ir reģistrēta valsts robežas josla (tips 7316120100) 0,4105 ha platībā. Atbilstoši NĪVKIS telpiskajos datos (kadastra karti) attēlotajai informācijai, LVM konstatēja, ka austrumu pusē zemes vienība ar kadastra apzīmējumu 9672 005 0161 daļā, ko aizņem Pukšezera ūdens teritorija, piekļaujas valsts robežai un robežojas ar Igaunijas Republiku - starp valsts robežu ar Igaunijas Republiku un minēto zemes vienību nav izdalīta valsts robežas josla. Līdz ar to, LVM secināja, ka zemes vienības 9672 005 0161 ezera ūdens daļa – josla 6 m platumā no valsts robežas ir izdalāma atsevišķi un nav iekļaujama Ministru kabineta rīkojuma projektā par piekritību valstij Zemkopības ministrijas personā.
Ņemot vērā minēto LVM 2025. gada 23. aprīļa vēstulē Nr. 4.1-2_02i6_260_25_352 "Par rezerves zemes fonda zemes vienību 96720050161" lūdza Valmieras novada pašvaldību pieņemt lēmumu par zemes vienības ar kadastra apzīmējumu 9672 005 0161 sadali divās daļās, nodalot no tās daļu, kas atrodas Pukšezera ūdens teritorijā 6 m attālumā no valsts robežas, aptuveni 0,4 ha platībā.

Izskatot minēto lūgumu, Valmieras novada pašvaldības dome 2025. gada 17. martā pieņēma lēmumu Nr. 469 (protokols Nr. 14, 45.§) "Par rezerves zemes fonda zemes vienību ar kadastra apzīmēju 9672 005 0161, Naukšēnu pagastā, Valmieras novadā, sadali un piekritību valstij".
Valmieras novada pašvaldības dome nolēma:
- Apstiprināt zemes vienības ar kadastra apzīmējumu 9672 005 0161 (nekustamais īpašums "Fuksa ezers", Naukšēnu pagasts, Valmieras novads, kadastra numurs 9672 005 0161) sadali atbilstoši šī lēmuma pielikumam, no zemes vienības ar kadastra apzīmējumu 9672 005 0161 atdalot aptuveni 0,41 ha zemes vienības daļu, veidojot jaunu zemes vienību;
- Zemes vienībai ar aptuveno platību 10,3 ha platībā noteikt nekustamā īpašuma lietošanas mērķi – Fizisko un juridisko personu īpašumā vai lietošanā esošo ūdeņu teritorijas (kods 0302);
- Zemes vienībai Nr. 2 ar aptuveno platību 0,41 ha platībā noteikt nekustamā īpašuma lietošanas mērķi – Valsts aizsardzības nozīmes objektu, drošības, policijas, ugunsdzēsības un glābšanas, robežsardzes un soda izciešanas iestāžu apbūve (kods 0906);
- Pēc atdalīšanas zemes vienību aptuveni 10,29 ha platībā, atzīt par piekritīgu valstij un piekrist reģistrēt zemesgrāmatā uz valsts vārda Zemkopības ministrijas personā un zemes vienību aptuveni 0,41 ha platībā, atzīt par piekritīgu valstij un piekrist reģistrēt zemesgrāmatā uz valsts vārda Iekšlietu ministrijas personā.

Pamatojoties uz minēto Valmieras novada pašvaldības domes lēmumu, NĪVKIS zemes vienība ar kadastra apzīmējumu 9672 005 0161 ir sadalīta un reģistrētas 2 (divas) jaunas zemes vienības: zemes vienība ar kadastra apzīmējumu 9672 005 0207 0,41 ha kopplatībā un zemes vienība ar kadastra apzīmējumu 9672 005 0208 10,29 ha kopplatībā.

Ievērojot iepriekšminēto, Zemkopības ministrija ir sagatavojusi Ministru kabineta rīkojuma projektu, kas paredz rīkojuma projektā minētās zemes vienības 8074 005 0571 un 9672 005 0208 saglabāt valsts īpašumā un ierakstīt tās zemesgrāmatā uz valsts vārda Zemkopības ministrijas personā.
Problēmas un risinājumi
Problēmas apraksts
1. zemes vienība ar kadastra apzīmējumu 8074 005 0571 (nekustamā īpašuma kadastra numurs 8074 001 0072) Mālpils pagastā, Siguldas novadā 0,38 ha platībā. Saskaņā ar NĪVKIS reģistrētajiem datiem zemes vienības statuss ir rezerves zemes fonds, un tā nav kadastrāli uzmērīta.
Zemes gabals 1940. gada 21. jūlijā piederēja valstij un bija Rīgas apriņķa Mālpils pagasta īpašuma "Nītaures virsmežniecība" sastāvā. To apliecina Latvijas Valsts vēstures arhīva 2007. gada 30. augusta izziņa Nr. 5-JP-5099/3. Atbilstoši NĪVKIS datiem zemes vienība ar kadastra apzīmējumu 8074 005 0571 ar Valsts zemes dienesta Rīgas reģionālās nodaļas 2013. gada 27. septembra aktu Nr. 14-06-R1/108 iekļauta rezerves zemes fondā.
Zemes vienība robežojas ar valsts meža zemi – zemes vienību ar kadastra apzīmējumu 8074 005 0366, kas iekļauta nekustamā īpašuma "Rātsbirzes mežs" Mālpils pagastā, Siguldas novadā, kadastra numurs 8074 003 0409, sastāvā un reģistrēta zemesgrāmatā uz valsts vārda Zemkopības ministrijas personā (Mālpils pagasta zemesgrāmatas nodalījums Nr. 100000452378).

2. zemes vienība ar kadastra apzīmējumu 9672 005 0208 (nekustamā īpašuma kadastra numurs 9672 005 0161) Naukšēnu pagastā, Valmieras novadā 10,29 ha platībā. Saskaņā ar NĪVKIS reģistrētajiem datiem zemes vienības statuss ir rezerves zemes fonds, un tā nav kadastrāli uzmērīta.
Zemes gabals 1940. gada 21. jūlijā piederēja valstij un bija Valmieras apriņķa Naukšēnu pagasta īpašuma "Valmieras virsmežniecība" sastāvā. To apliecina Latvijas Valsts vēstures arhīva 2009. gada 27. augusta izziņa Nr. 5-JP-2395/55. Atbilstoši NĪVKIS datiem zemes vienība ar kadastra apzīmējumu 9672 005 0208 (pirms sadales zemes vienība ar kadastra apzīmējumu 9672 005 0161) ar Valsts zemes dienesta Vidzemes reģionālās nodaļas 2010. gada 20. augusta aktu Nr. 15-22-V4/148 iekļauta rezerves zemes fondā.
Zemes vienība robežojas ar valsts meža zemi – zemes vienību ar kadastra apzīmējumu 9672 005 0147, kas iekļauta nekustamā īpašuma "Ezerlāns" Naukšēnu pagastā, Valmieras novadā, kadastra numurs 9672 005 0018, sastāvā un reģistrēta zemesgrāmatā uz valsts vārda Zemkopības ministrijas personā (Naukšēnu pagasta zemesgrāmatas nodalījums Nr. 100000567913).
Risinājuma apraksts
Meža likuma 44. panta pirmā daļa noteic, ka valsts meža zeme ir Zemkopības ministrijas Meža departamenta zeme pēc stāvokļa 1940. gada 21. jūlijā, kura zemes reformas gaitā nav nodota pastāvīgā lietošanā citām fiziskajām vai juridiskajām personām, un atbilstoši šā panta otrajai daļai valsts meža zeme ierakstāma zemesgrāmatā uz valsts vārda likumā noteiktajā kārtībā. Abas rīkojuma projektā minētās zemes vienības nepieciešamas Meža likumā noteikto valsts funkciju – valsts meža zemes pārvaldīšanas, apsaimniekošanas un aizsardzības - veikšanai. 
Saskaņā ar Meža likuma 4. panta otro daļu valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību veic akciju sabiedrība "Latvijas valsts meži", kas nodibināta valsts meža īpašuma pārvaldīšanai un apsaimniekošanai. 
Rīkojuma projektā iekļautās zemes vienības normatīvajos aktos noteiktā kārtībā tiks ierakstītas zemesgrāmatā uz valsts vārda Zemkopības ministrijas personā. Zemes vienību platības norādītas atbilstoši NĪVKIS norādītajai informācijai. Zemes vienību kadastrālajā 
uzmērīšanā to platības var tikt precizētas.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projekta īstenošanai nav nepieciešami papildu līdzekļi no valsts budžeta. Visas nepieciešamās darbības, kas saistītas ar rīkojuma projektā minēto zemes vienību tiesisku sakārtošanu, tostarp zemes vienību kadastrālo uzmērīšanu un īpašuma tiesību nostiprināšanu zemesgrāmatā uz valsts vārda Zemkopības ministrijas personā, tiks segti no akciju sabiedrības "Latvijas valsts meži" līdzekļiem.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" 4. punktam, ja tiesību akta projekts būtiski nemaina esošo regulējumu, neietekmē sabiedrībai nozīmīgas iniciatīvas un procesus, neparedz ieviest reformu izstrādes un īstenošanas procesu un neskar publiskā finansējuma plānošanu, sabiedrības līdzdalības kārtība rīkojuma projekta izstrādē netiek piemērota.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Zemkopības ministrija
AS "Latvijas valsts meži"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

